Jean d'Ormesson

Jean Bruno Wladimir François de Paule Le Fèvre d'Ormesson (16. juunil 1925 Pariis – 5. detsember 2017 Neuilly-sur-Seine) oli prantsuse kirjanik, Prantsuse Akadeemia liige.

1940. aastatel õppis ta Pariisis École normale supérieure'is filosoofiat. 1950. aastatel oli ta UNESCO juures tegutseva filosoofia ja humanitaarteaduste rahvusvahelise nõukogu peasekretär. Aastatel 1974–1979 oli ta suurima prantsuse päevalehe Le Figaro peadirektor.

1973. aastal valiti Jean d'Ormesson Jules Romainsi surma tõttu vabaks jäänud Prantsuse Akadeemia 12. toolile. Pärast Claude Lévi-Straussi surma sai ta 2009. aastal staažikaima liikmena akadeemia dojääniks.

Kirjanduslik tegevus
d'Ormessoni kirjanduslik debüüt toimus 1956. aastal. 1971. aastal võitis tema romaan "La Gloire de l'Empire" ("Impeeriumi hiilgus") Prantsuse Akadeemia Grand Prix. Ka mitut muud tema raamatut on saatnud lugejamenu.

1994. aastal ilmus temalt filosoofilise alatooniga "La Douane de mer" ("Mere tollimaja"), millest kasvas välja tema järgmine romaan "Presque rien sur presque tout" (eesti keeles ilmus 1999. aastal Hillar Tali tõlkes pealkirja all "Õige vähe õige paljust"). Raamatu alapealkirjaks on "Suure Paugu lugu ehk Kõiksuse lühiajalugu".

Tunnustus
1971 – Grand prix du roman de l'Académie française ("La Gloire de l'Empire")
2010 – Ovidiuse auhind

Teosed
pisi|170px| Jean d'Ormesson (2011)
1956 – L'Amour est un plaisir
1959 – Du côté de chez Jean
1960 – Un amour pour rien
1966 – Au revoir et merci
1968 – les Illusions de la mer
1971 – La Gloire de l'Empire
1974 – Au plaisir de Dieu
1978 – Le Vagabond qui passe sous une ombrelle trouée
1981 – Dieu, sa vie, son œuvre
1982 – Mon dernier rêve sera pour vous
1984 – Jean qui grogne et Jean qui rit
1985 – Le Vent du soir
1985 – Tous les hommes en sont fous
1987 – Le Bonheur à San Miniato
1988 – Album Chateaubriand
1989 – Garçon de quoi écrire (kaasautor François Sudreau)
1991 – Histoire du juif errant
1992 – Tant que vous penserez à moi (kaasautor Emmanuel Berl)
1994 – La Douane de mer
1995 – Presque rien sur presque tout
1997 – Casimir mène la grande vie
1997 – Une autre histoire de la littérature française (1. köide)
1998 – Une autre histoire de la littérature française (2. köide)
1999 – le Rapport Gabriel
2001 – Voyez comme on danse
2003 – C'était bien
2003 – Et toi, mon cœur, pourquoi bats-tu?
2005 – Une fête en larmes
2006 – La Création du monde
2007 – Odeur du temps
2008 – Qu'ai-je donc fait
2009 – L'enfant qui attendait un train
2009 – Saveur du temps
2010 – C'est une chose étrange à la fin que le monde
2013 – Un jour je m'en irai sans en avoir tout dit
2015 – Dieu, les affaires et nous

Film
2012. aastal tegi ta kaasa episoodilises rollis komöödiafilmis "Haute Cuisine", kus ta kehastas president François Mitterrandi. 2016. aasta jaanuaris osales ta muusikaprojektis "Les Enfoirés".

Isiklikku
Jean d'Ormessoni isa André Lefèvrea oli Prantsuse suursaadik Brasiilias. 
Jean d'Ormessoni onu Wladimir d'Ormesson oli kirjanik ja diplomaat, kes on muuhulgas teeninud suursaadikuna Vatikanis.

Viited

Välislingid
"Õige vähe õige paljust". raamatukoi.ee
Haute Cuisine Official Theatrical Trailer. youtube.com

Kategooria:Prantsuse kirjanikud
Kategooria:Prantsuse Akadeemia liikmed
Kategooria:Auleegioni suurohvitserid
Kategooria:Auleegioni suurristi kavalerid
Kategooria:Sündinud 1925
Kategooria:Surnud 2017